মজুমদার
মজুমদার (ফার্সি: مجم دار) হলো একটি ফার্সি শব্দ। মৌজা শব্দের সাথে ফার্সি "দার" শব্দ যোগ হয়ে মজুমদার শব্দটি হয়েছে। যার অর্থ মৌজার অধিকর্তা বা প্রশাসক। মোঘল ও ব্রিটিশ আমলে যারা এক বা একাধিক মৌজার অধিকর্তা ছিলেন তাদের মজুমদার বলা হতো। তথা মৌজার ভূস্বামীরা 'মজুমদার' হিসেবে অভিহিত হতেন। মজুমদার বাংলাদেশ, ভারত এবং পাকিস্তানে মুসলিম এবং হিন্দুদের পদবি হিসেবে ব্যবহৃত হয়ে থাকে। বাংলায় প্রধানত হিন্দুদের ব্রাহ্মণ, বৈদ্য, মাহিষ্য সহ অন্যান্যদের "উপাধী" হিসেবে "মজুমদার" ব্যবহৃত হয়ে থাকে ।